ประจำเดือนมาปีละ1-2ครั้ง พอมาก็มาเยอะ กินยาสตรีเพ็ญภาคจะช่วยให้ประจำเดือนมาเป็นปกติไหมคะ
สวัสดีค่ะ การมีประจำเดือนเพียงปีละ 1-2 ครั้ง ถือเป็นอาการที่ผิดปกติ โดยสาเหตุที่มักพบในคนอายุน้อย คือ ภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่า polycystic ovary syndrome(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป เป็นต้น นอกจากนี้ อาจเกิดจาก- มีเนื้องอกของต่อมใต้สมอง แต่ก็จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้น- มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ- มีพังผืดเกิดขึ้นในมดลูกสำหรับการทานยาสตรี อาจช่วยทำให้มีเลือดออกมาได้ เนื่องจากเป็นยาที่มีฤทธิ์ของฮอร์โมนเพศหญิงอยู่ แต่ยาสตรีจะไม่สามารถช่วยให้ประจำเดือนกลับมาเป็นปกติได้ และไม่ได้แก้ไขที่สาเหตุ ดังนั้นแนะนำว่าควรไปพบแพทย์เพื่อตรวจหาสาเหตุนะคะ